Nažołta słynica

Nažołta słynica  (Fragaria  viridis) jo rostlina ze swójźby rožowych rostlinow (Rosaceae). 

 Wopis 
Nažołta słynica jo trajne zele, kótarež dośěgnjo wusokosć wót 5 až 15 cm. Jano prědna źowkowa rostlina  ma wuběžki ze ceslinowatymi łopjenami. 

Kijaški a łopjenowe kijaški su wótstojecy kósmate.

 Łopjena 
Łopjena su tśilicbne a zubate. Łopjenka dośěgnu dłujkosć wót 3 až 6 cm a maju na dolnem boku metaliski błyšćece kósmy. Srjejźne łopjenko jo kijaškate, mjaztym až wobej bocnej łopjence stej sejźecej. 

 Kwiśonki 
Kwiśo wót maja až junija. Nažołto běłe kwiśonki dośěgnu wjelikosć wót 1 až 1,5 cm. Kronowe łopjenka su kulowate abo jajowate. 

 Płody 
Płody  su pózdatne jagody, kótarež gromaźe z pśilěgatym keluchom se pśi wótšćipowanju z knakotanim wót rostliny pušćaju.

 Stojnišćo 
Rosće w słyńcnych krickach, nakłonjach, suchych tšawnikach a dubowych a chójcowych lěsach. Preferujo  w lěśu śopłe, suche, zwětšego kalkowate zemi.

 Rozšyrjenje 
Rostlina je pśedewšym w srjejźnej  a pódpołdnjowej Europje, pódpołnocnje až do Skandinawiskeje rozšyrjona.

 Nožki 

 Žrědła 
 Schauer - Caspari: Pflanzenführer für  unterwegs, ISBN=978-3-8354-0354-3, 2. nakład, 2008, strona 60 
 Spohn,  Aichele, Golte-Bechtle,  Spohn: Was blüht denn da? Kosmos Naturführer (2008), ISBN=978-3-440-11379-0, strona  152 

 Eksterne wótkaze 

Kategorija: Rožowe rostliny